રાજકોટ : એક તરફ વર્લ્ડ કપ રમવા વેસ્ટ ઇન્ડિઝનાં ખેલાડીઓ પાસે ટીકીટનાં પણ નાણા નહોતા. તેવા અહેવાલો આવી રહ્યા છે તો બીજી તરફ ભારતીય ખેલાડીઓ કરોડોમાં આળોટી રહ્યા છે. આગામી 17મી એપ્રીલે રવિન્દ્ર જાડેજાનાં લગ્ન છે. ત્યારે તેની ફિયાન્સી રિવાબા સોલંકીનાં પિતા હરદેવસિંહે રવિન્દ્રને બે અણમોટ ભેટ આપી છે. પહેલી ભેટ તો પોતાની પુત્રી અને બીજી ભેટ લાખેણી ગાડી ઓડી ક્યુ-7. આ લક્ઝુરિયસ કારની કિંમત 97 લાખ રૂપિયા છે. રવિન્દ્ર આ જ ગાડીમાં રિવાબાને પરણવા માટા જશે. ગાડીનો નંબર પણ 1212 રાખવામાં આવ્યો છે. આ નંબર એવી ખાસ રીતે લખવામાં આવ્યો છે કે તે આર આર લખ્યું હોય તેવું લાગે છે. આર આરનો અર્થ અર્થ રવિન્દ્ર અને રિવા થાય છે.